mk pt mk mk mk mk mk mk mk mk mk mk mk mk mk mk mk mk mk mk en en en en en hbs_lat en ru mk mk ru en mk en mk en mk
Македонија: Британскиот евро-пратеник твитна за своето принудно слетување на аеродромот во Скопје
Објавено на 24 февруари 2012 9:00 GMT 1 · Напишано од Filip Stojanovski Преведено од Симона Момироска
Категории: Западна Европа, Источна и Централна Европа, Велика Британија, Македонија, Република Чешка, Граѓански медиуми, Меѓународни односи, Туризам
Драмата во воздухот над Скопје веднаш се рефлектираше на Твитер, по успешното принудно слетување.
Вечерта помеѓу 10 и 11 февруари, авионот на чешкиот авиопревозник ЦСА најпрвин кружеше 40 минути додека се трудеше да ги поправи нефункционалните заткрилца [1], а потоа принудно слета [2]. Пилотот успеа да го застане авионот на крајот од пистата, која неодамна беше продолжена.
Меѓу патниците беа и британскиот член на Европскиот парламент Ричард Ховит [3] и македонскиот министер за надворешни работи Никола Поповски. Во Комитетот за надворешни работи на Европскиот парламент, г-дин Ховит работи и како известувач за Македонија – тој е исто така и страстен твитерџија. Тој твитна [4] веднаш по несреќата:
Сѐ е во ред сега, но само што слетав принудно во Скопје во авион, на кој крилјата му откажаа. Рекоа зафатете положба. Мислев дека дојде крајот.
Евро-пратеникот Ричард Ховит твитна веднаш по слетувањето.
…и додаде [5] уште неколку детали:
Принудно слетување. Снег на пистата. Пожарните возила се наредени. Стујардесата вели: „моли се, моли се, моли се.“ #Персоналот на чешкиот [6] авиопревозник се херои. Сѐ е во ред сега.
Извештајот [7] на МИА (Македонска Информативна Агенција) понуди повеќе детали:
Како што слетувал авионот, се забележал чад од гумите и капетанот успеал да го запре авионот токму пред крајот на пистата.
Ховит подоцна искоментира [8]:
…Тогаш не знаев дека имало чад. Му реков на Министерот: дајте му медал на пилотот зашто успеа да го запре авионот.
Неколкумина повторно ги твитнаа информациите од Ховит и пишуваа за да изразат поддршка и олеснување. Мален Бејкер напиша [9]:
Мило ми е што сѐ добро се завршило – кошмар што секој кој лета сака да го одбегне! Супер што сите се безбедни
Продолжувањето на пистата беше дел од договорот со турската авиокомпанија ТАВ, која ги реновираше и ги управува аеродромите во Македонија [10] со 20 годишен договор за закуп.
Иако регистраната нефункционалност на крилјата можеби нема никаква врска со времето, постојаната Балканска снежна бура [11]продолжува да влијае на воздушниот сообраќај во регионот. Пред неколку дена, хеликоптерите на Македонската армија, кои требаше да ги снабдат отсечените планински села, не можеа да полетаат [12] поради континуираните снежни врнежи.
Article printed from Global Voices на македонски: https://mk.globalvoices.org
URL to article: https://mk.globalvoices.org/02/24/15767/
URLs in this post:
[2] принудно слета: http://macedoniaonline.eu/content/view/20303/45/
[3] Ричард Ховит: http://www.richardhowittmep.com/
[6] #Персоналот на чешкиот: https://twitter.com/#%21/search?q=%23Czech
[10] аеродромите во Македонија: http://www.airports.com.mk/
[11] Балканска снежна бура : https://globalvoicesonline.org/2012/02/07/balkans-online-platform-launched-to-track-reports-from-areas-hit-by-record-snowfall/
[12] не можеа да полетаат: http://www.plusinfo.mk/vest/32920/Helikopterite-so-namirnici-za-del-od-zaveanite-sela-deneska-ne-poletaa-
Click here to print.
Криејтив комонс - Наведи извор 3.0 - Некои права задржани: https://creativecommons.org/licenses/by/3.0/